Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 113/1998. (VI. 10.) Korm. rendelet 6. számú mellékletben meghatározott tartalmú kiviteli
Paragraph Index: 2411

n) az eljáráshoz kapcsolódó, a Hatóság által kiadott engedély(ek), az Engedélyes által korábban benyújtott dokumentáció megnevezését és azonosítóit 2.222. Ha a biztonsági programozható rendszer vagy részegység beszerzése 1. kategóriájú átalakításhoz kapcsolódik, akkor az engedélyezési eljáráshoz mellékelni kell ezek független minõség tanúsító intézet által kiadott vizsgálati dokumentumait. A dokumentumok hiánya esetén a kereskedelmi termékek megfelelõségét egyedi típusvizsgálattal kell igazolni. 2.1.7.5. Szerelési engedély 2.223. A szerelési engedély az abban rögzített feltételek teljesülése esetén a legyártott vagy beszerzett biztonsági programozható rendszer vagy részegysége helyszíni telepítésére (beépítésére) jogosít fel a telepített egység villamos csatlakoztatása és üzembe helyezése nélkül. 2.224. Az engedély határozott ideig érvényes, idõtartamát a Hatóság a szerelés elõkészítéséhez és elvégzéséhez szükséges idõt figyelembe véve határozza meg. Az engedély – a szerelés folyamatos végzése esetén – egy alkalommal meghosszabbítható 2 évnél nem hosszabb idõtartamra. 2.225. Az engedély lejártát vagy érvénytelenné válását követõen a hatályos elõírások szerinti új eljárásban kell kezdeményezni az új engedély megszerzését. 2.226. Az engedélyezési eljárásban a Hatóság azt vizsgálja, hogy az átmeneti tároló biztonsága a kérelem szerinti tevékenységek végrehajtása során és azt követõen nem csökken-e, továbbá az elõzetesen végrehajtott vizsgálatok eredményeinek figyelembe vételével azt, hogy a biztonsági programozható rendszer vagy részegységei üzembe helyezésének tervezett vizsgálati programja alkalmas-e a megfelelõség gyakorlati igazolására. Az engedélykérelemben be kell mutatni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes